באדי גאי

ג'ורג' "באדי" גאי (אנגלית: George "Buddy" Guy; נולד ב-30 ביולי 1936) הוא זמר וגיטריסט בלוז אמריקאי. דורג במקום ה-30 מתוך 100 הגיטריסטים הגדולים של מגזין "רולינג סטון" של כל הזמנים. השפיע על גיטריסטים ואמנים מרכזיים, ובהם ג'ימי הנדריקס, אריק קלפטון, ג'ימי פייג', קית' ריצ'רדס, ג'ף בק, ג'ון מאייר וסטיבי ריי וון. באדי גאי נולד לסאם ולאיזבל גאי. אחד מתוך חמישה אחים במשפחתו. גאי גדל בלטסוורס שבלואיזיאנה.  בגיל 7 התעניין במוזיקה, והתחיל לנגן בגיטרה בשימוש שני מיתרים שהוא הכין. לאחר מכן קיבל גיטרה אקוסטית שליוותה אותו במשך הקריירה שלו. את הגיטרה תרם בהמשך להיכל התהילה של הרוק אנד רול. בתחילת שנות ה-50, התחיל גאי לנגן עם להקות בבאטון רוז' (Baton Rouge), עיר הבירה של לואיזיאנה. ב-25 בספטמבר 1957 גאי עבר לשיקגו. ההחלטה לעבור לשיקגו נחשבת למכריעה בחייו, משום שבמקום החדש קיבל את השראת המוזיקה והתרבות של הבלוז. גאי קיבל את ההשראה המוזיקלית שלו ממאדי ווטרס וממוזיקאים כגון ג'ון לי הוקר, ליטנין סלים וגיטר סלים.   בשנת 1958, שני גיטריסטים מהחוף המערבי בשם מג'יק סם ואוטיס ראש החתימו את גאי על חוזה הקלטות. אוטיס ראש אף הפיק את ההופעות של גאי, ועל מנת שיהיה מפורסם יותר, שיבץ הופעות שלו במועדונים פופולריים. בזמן שהופיע במועדון בשם "מועדון 708", גאי פגש את מי שהיה הגיבור שלו, הזמר מאדי ווטרס. ווטרס התרשם מהכשירון המוזקאי של גאי, והשניים אף ניגנו והופיעו ביחד. גאי הפך לאמן קבוע במועדון 708, ובסופו של דבר גילה אותו המלחין וילי דיקסון. באמצעות דיקסון, הצליח גאי להשיג חוזה כגיטריסט עם חברת "צ'ס רקורדס". בזכות זאת בהמשך גאי זכה להיפגש ולעבוד עם גיבורי המוזיקה ומקורות ההשראה שלו. את האלבומים הפופולריים ביותר שלו פרסם גאי משנות ה-60 עד שנות ה-80 של המאה ה-20 - תקופה שבמהלכה הוא התמסר לא רק לבלוז אלא גם לרוק אנד רול. אלבום הסולו הראשון שלו - "עזבתי את הבלוז שלי בסן פרנסיסקו" (1967) - היה גם האלבום האחרון שגאי הוציא עם חברת צ'ס רקורדס. לאחר יציאתו של אלבום זה, עזב גאי את חברת צ'ס רקורדס וחתם חוזה הקלטותׁ עם חברת ואנגארד רקורדס. שאיפתו הייתה ליצור ולהפיק עוד מוזיקה, לגוון את להיטיו ולהפיק מוזיקה יצירתית וחדשה. בשנה שלאחר מכן הוציא אלבום נוסף, תחת השם "האיש והבלוז עם ואנגארד". גאי שיתף פעולה עם מומחה המפוחית ג'וניור ולס, ויצר איתו את היצירות הזכורות ביותר שלו עם ואנגארד רקורדס. הפופולריות של גאי ירדה מעט בסוף שנות ה-80 של המאה ה-20, אך עלתה שוב בשנות ה-90 שבהן יצר שלושה אלבומים זוכי פרס גראמי. גאי ממשיך ליצור מוזיקה גם במאה ה-21, ומופיע עם אמנים עכשוויים כמו קרלוס סנטנה וג'ון מאייר. בשנת 2003 הוא הוציא אלבום אקוסטי ובו כלולים שירים האהובים עליו, כשהם מוגשים בגרסאות כיסוי שנוצרו תוך התאמה לסגנונו המוזיקלי. בשנת 2005 נכנס גאי להיכל התהילה של הרוק אנד רול. גאי הופיע בישראל בפסטיבל הבלוז בחיפה בקיץ 1993 ובאמפיתיאטרון קיסריה בקיץ 2016. גאי חזר לישראל להופעה נוספת שהתקיימה בהיכל התרבות בתל אביב ב-25 באוקטובר 2018 במסגרת מופע תרומה לעמותת "כנפיים של קרמבו". מדיה וקבצים בנושא באדי גאי בוויקישיתוף אתר האינטרנט הרשמי של באדי גאי (באנגלית) באדי גאי, ברשת החברתית פייסבוק באדי גאי, ברשת החברתית אקס (טוויטר) באדי גאי, ברשת החברתית אינסטגרם באדי גאי, במסד הנתונים הקולנועיים IMDb (באנגלית) באדי גאי, באתר Rotten Tomatoes (באנגלית) באדי גאי, באתר אפל מיוזיק (באנגלית) באדי גאי, באתר ספוטיפיי באדי גאי, באתר Last.fm (באנגלית) באדי גאי, באתר AllMusic (באנגלית) באדי גאי, באתר MusicBrainz (באנגלית) באדי גאי, באתר דיזר באדי גאי, באתר Yandex.Music (ברוסית) באדי גאי, באתר Discogs (באנגלית) באדי גאי, באתר Songkick (באנגלית) באדי גאי, באתר בילבורד (באנגלית) באדי גאי, באתר טיידל (באנגלית) באדי גאי, באתר אנציקלופדיה בריטניקה (באנגלית) הביוגרפיה של באדי גאי באתר Biography.com קטע ארכיון, בעמוד הפייסבוק של כאן 88, פורסם ב-25 באוגוסט 2020 עמי פרידמן, אמן הבלוז באדי גאי יופיע בישראל, באתר ynet, 28 במרץ 2016 באדי גאי יגיע לישראל באוקטובר 2018, באתר כרטיסים ברשת, ‏25 ביוני 2018